Source: https://ispis.sk/judikatura/KSKE/6S106/2011
Timestamp: 2020-03-28 12:12:01+00:00

Document:
KSKE 6 S 106/2011 - iSpis
iSpis Judikatúra – KSKE 6 S 106/2011
KS v Košiciach, dátum 27.09.2012, sp.zn. KSKE 6 S 106/2011
§ 53 zákona č. 511/1992 § 8 ods. 1 zákona č. 71/1992 § 10 ods. 1 zákona č. 71/1992 § 10 ods. 3 zákona č. 71/1992 § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 6S/106/2011 Identifikačné číslo súdneho spisu: 7011200802 Dátum vydania rozhodnutia: 27. 09. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7011200802.2
Uznesenie Krajský súd v Košiciach v právnej veci žalobcu P.. A. A., nar. XX.XX.XXXX, bytom C. XX, E., právne zastúpený JUDr. Danicou Holováčovou, advokátkou so sídlom v Košiciach, Poštová 14, proti žalovanému Finančnému riaditeľstvu SR, Vazovova 2, Bratislava, v konaní o preskúmanie zákonnosti rozhodnutia Colného riaditeľstva SR č. 8440/2011 zo dňa 09.08.2011, takto
Žalobou zo dňa 09.09.2011 sa žalobca domáhal preskúmania zákonnosti rozhodnutia Colného riaditeľstva SR zo dňa 09.08.2012 č. 8440/2011, ktorým tento podľa § 53 zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov preskúmal rozhodnutie mimo odvolacieho konania a dospel k záveru, že colný úrad postupoval a vydal rozhodnutie v súlade so zákonom, keď daňovému subjektu uložil pokutu vo výške 1.659,69 eur.
Podľa § 8 ods.1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti.
Výška súdneho poplatku z návrhu na preskúmanie zákonnosti rozhodnutia orgánu verejnej správy na základe žaloby je 66,-- eur (položka 10 písm.a/ Sadzobníka súdnych poplatkov, ktorý je prílohou k zákonu č. 71/1992 Zb. o súdnych poplatkoch a poplatku za výpis z registra trestov v znení neskorších predpisov) .
Výzvou zo dňa 27.07.2012, doručenou právnej zástupkyni žalobcu dňa 28.08.2012, bol tento vyzvaný, aby v zákonnej 10-dňovej lehote, t.j. do dňa 07.09.2011, uhradil predpísaný súdny poplatok.
Žalobca v určenej lehote súdny poplatok neuhradil.
Podľa § 10 ods.1 citovaného zákona ak nebol zaplatený poplatok splatný podaním návrhu na začatie konania, odvolania alebo dovolania, súd vyzve poplatníka, aby poplatok zaplatil v lehote desiatich dní od doručenia výzvy, ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
Podľa § 10 ods.3 citovaného zákona súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania.
Keďže žalobca neuhradil súdny poplatok v zákonom stanovenej lehote, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia.
Súd rozhodol o trovách konania v zmysle ustanovenia § 146 ods.1 písm.c) , § 246c O.s.p., podľa ktorých žiadny z účastníkov nemá právo na náhradu trov konania podľa jeho výsledku, ak konanie bolo zastavené.
Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach. V odvolaní sa musí popri všeobecných náležitostiach podľa (§ 42 ods.3 O.s.p.) uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

References: § 53
 § 8
 § 10
 § 10
 § 146
 § 246
 § 42
 súd 
 súd 
 § 53
 § 8
 § 10
 súd 
 súd 
 § 10
 súd 
 súd 

Súd 
 § 146
 § 246
 súd